《东风齐著力 秋杪谒周公庙》
清代·俞士彪

市酒难醺，客衣长薄，天气初寒。閒寻鲁甸，城郭已荒残。

满眼离离禾黍，听不尽、暮鸟秋蝉。荒原外，灵光古殿，历几千年。

木主几沦湮。问公孙、赤舄治绩谁传。萧条钟鼓，松桧袅寒烟。

费尽当年制作，谁堪睹、囗囗衣冠。伤情也，临风勒马，泪溅雕鞍。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。